b'\n_START_ARTICLE_\nTrompe l\'\xc5\x93il\n_START_PARAGRAPH_\nTrompe l\'\xc5\x93il (din francezul tromper = "a \xc3\xaen\xc8\x99ela", "a induce \xc3\xaen eroare" \xc8\x99i l\'\xc5\x93il = "ochiul"; citit tromp l\xc3\xb6i) este o tehnic\xc4\x83 artistic\xc4\x83 utilizat\xc4\x83 \xc3\xaen pictur\xc4\x83 \xc3\xaen scopul cre\xc4\x83rii iluziei de tridimensionalitate.\n_START_SECTION_\nIstoric\n_START_PARAGRAPH_\nAceast\xc4\x83 tehnic\xc4\x83 a fost utilizat\xc4\x83 de greci \xc8\x99i romani \xc3\xaen cadrul picturii murale. Un exemplu edificator \xc3\xael constituie ansamblul de la Pompei. Erau reprezentate ferestre, u\xc8\x99i, holuri pentru a se crea iluzia unui spa\xc8\x9biu mai mare._NEWLINE_Tehnica trompe l\'\xc5\x93il s-a dezvoltat puternic \xc3\xaen perioada Rena\xc8\x99terii, odat\xc4\x83 cu descoperirea legilor perspectivei \xc8\x99i cu progresul \xc8\x99tiin\xc8\x9bei \xc8\x99i al opticii._NEWLINE_Astfel, pictorul italian Andrea Mantegna a realizat (1465 - 1474) decorarea interioar\xc4\x83 a edificiului Camera degli Sposi din cadrul Palatului Ducal din Mantua, r\xc4\x83m\xc3\xa2n\xc3\xa2nd celebru acel plafon pictat ce d\xc4\x83 impresia unei deschideri a cl\xc4\x83dirii c\xc4\x83tre cer.'